Lisa 1.
28.12.2023 hankelepingu
nr 2-2/23/975-1 juurde

Tehniline kirjeldus 
Konteinerite rent Ämari lennubaasis

1.	SOETATAV TEENUS

1.1.	Üldine

1.1.1.	Riigi Kaitseinvesteeringute Keskus soovib rentida 1 konteineri.  
1.1.2.	Konteineri tüübiks sobivad ehitussoojakud.
1.1.3.	Käesolevas dokumendis kirjeldatud konteinerlahendusena käsitletakse ühest konteinerist koosnevat ruumilahendust. 
1.1.4.	Konteiner peab olema transporditud Ämari kaitseväelinnakus EB03 halli sisse.
1.1.5.	Käesolevas hankes soovib hankija hankida täisrenditeenust st lepingupartner peab olema võimeline tagama komplektse ja kasutusvalmis hankija poolt soovitud funktsioonidele vastavad lahendused. Lepingupartner võib teenuse osutamisel kasutada alltöövõtjaid.
1.1.6.	Hankijal on sõlmitava lepingu alusel õigus vajadusel  rentida ka muud inventari (tööriistad, seadmed, piirdeaiad, sisustusinventar jms), mis on lepingupartneri teenuste valikus või mida ta välja rendib, kuid mis ei sisaldu riigihanke pakkumuses.
1.1.7.	Töö teostamise asukoht on Ämari lennubaasi hoone EB03. Täpne asukoht territooriumil kooskõlastatakse peale lepingu sõlmimist.

1.2.	Eskiisi koostamine

1.2.1.	Koostada tehnilise kirjelduse (TK) alusel eskiis ning kooskõlastada see tellijaga. 
1.2.2.	Hoone ruumiprogramm ja sellest tulenevad nõuded üle täpsustada tellijaga projekteerimise alustamisel. 

1.3.	Konteinerlahendused peavad vastama kasutusfunktsionaalsetele vajadustele st lahendused on soojustuse ning siseviimistlusega, varustatud laelampide, elektripistikute ja radiaatoritega. 

1.3.1.	Pakutav konteiner peab olema puhas, heas seisukorras, terve ning ettenähtud sihtotstarbel kasutamiseks kõlbulik.

1.4.	Konteinerlahenduse inventarivajadused on alljärgnevad:

Konteiner 1 – soojak-konteiner magamisruum:
-	2 tk – narivoodi.

1.5.	Konteinerlahenduse lisateenustena näeb hankija alljärgnevaid vajadusi:

1.5.1.	konteinerite aluspinna ettevalmistamine ja tasandamine. Olemasolev plats on betoonplats;
1.5.2.	konteinerkogumi kommunikatsioonide ühendamisega seotud tööd (elekter).

1.6.	Pakkuja peab:

1.6.1.	paigaldama konteineritele elektrivarustuse alates liitumiskilbist (kilp planeeritava asukoha läheduses). Paigaldatud kaablid peavad olema kasutamisel ohutud (piisavalt kaitstud mehhaaniliste vigastuste eest);
1.6.2.	teostama konteinerite kommunikatsioonide ühendamisega seotud tööd (elekter);
1.6.3.	omama või saama kasutada eelpool nimetatud tööde teostamiseks pädevaid isikuid.

1.7.	Kasutatavate konteinerite minimaalsed funktsionaalsed nõuded:

1.7.1.	Konteiner peab olema ilmastikukindel ja kasutatav välistemperatuuril vahemikus -32º C kuni +49º C. Konteineris peab olema võimalik hoida toatemperatuuri aastaringselt vähemalt +20º C. 

1.8.	Rendihinna sisse kuulub rendileandja poolne konteinerite transport objektile ja peale rendiperioodi lõppu tagasi rendileandja asukohta, montaaž ja demontaaž objektil, elektrisüsteemiga ühendamine ning lahti ühendamine.
1.9.	Konteinerite hinnale lisanduvad lisateenuste maksumused (peamiselt punktides 1.4. ja 1.5. kajastatud teenused), mis moodustavad koos konteinerite rendimaksega komplektse konteinerlahenduse rendihinna.
1.10.	Rendiperioodi lõppedes korraldab rendileandja konteineri demontaaži ja ära toimetamise esimesel võimalusel kuid mitte hiljem kui 14 päeva peale rendiperioodi lõppu.
1.11.	Hinnapakkumuse esitamisel on pakkuja kohustatud eraldi esitama rendihinna kujunemise (peab sisaldama eraldi ridadel transpordikulude, montaaži-, demontaaži kulude, konteinerite rendipäeva kulude, lisatööde tegemise kulude ning lisainventari rendipäeva kulude rida). Hinnapakkumus  peab olema hankija jaoks lõplik ning sisaldama kõiki kulusid ja makse, mida rendileandja vajalikuks peab. 

1.12.	Nõuded personalile:

1.12.1.	Tulenevalt kaitseväe korralduse seaduse § 41³ sätestatud nõuetest peab rendileandja taotlema vähemalt 7 (seitse) päeva enne tööde algust sissepääsuluba Kaitseväe julgeolekualale ning esitama töötajate andmed ja nende taustakontrolli teostamist lubava kirjaliku nõusoleku. 

1.13.	Kasutatavad seadmed ja materjalid:

1.13.1.	Rendileandja peab tagama konteinerite transpordiks, montaažiks ja demontaažiks vajaliku tehnika, seadmed ja varustuse. 	
2.	VARA ÜLEANDMINE-VASTUVÕTMINE

2.1.	Täpne üle antava vara koosseis, kirjeldus ja tehniline seisund fikseeritakse üleandmise-vastuvõtmise aktiga, mis on rendilepingu/hankelepingu lahutamatuks osaks. Üleandmise-vastuvõtmise akti allakirjutamisega loetakse vara hankija poolt vastuvõetuks ning hankija nõustunuks nende seisukorraga. Vara üleandmise-vastuvõtmise akti allkirjastaja määratakse rendilepingus/hankelepingus. Vara üleandmine toimub peale konteinerite paigaldamist rendileandja poolt konkreetsele objektile.